"Setswana Puotlaleletso ya Ntlha (FAL)/P2 8 DBE/Ngwanaitseele 2022 NSC POTSO 2: BOGOSI KUPE – DPS Monyaise Buisa dinopolo tse di latelang, mme morago o arabe dipotso. 2.1 NOPOLO C Yo mogolo a gogela monnawe kwa thoko go mo eletsa gore a simege kolobe ka botlhale, e se re gono ka maphasusu, makgobedi a sala nae. A mo loma tsebe gore e rile a tsholetsa molamu go kolopa ntša a bona monna a ntsha sengwe mo kgetseng, o tlhomamisa gore ke sone se digileng thobane mo go ene. Yo mmotlana a betwa ke pelo go utlwa a rialo; a ikana gore fa ba 5 fetsa go katela khuti o tla ikadima monna go mo rutela ba bantsi. A boa a šakgetse mo go maswe. Thata ya gagwe le bogale jwa gagwe di mo sunya mo diphatseng tse di boifisang tau. O ne a setse a kile a leka go latela batho ba thopile kgomo tsa ga rraagwe, ba mo thiba ka bothata. Mo go ene e le matla-ka-maleo, e le motsing a segetswe mo lefureng, fa a ka utlwa gotwe ga 10 go tsenwe. Motlhoiwa a roba logong, a epa ka lone. Fa a epile mmu o le montsinyana, a tabola ka diatla go tshela mo khuthing. Motshegare, ka mampa a podi a utlwa gore la gagwe ga se lwa diatla. Mabogo a setse a sule bogatsu. A itoma sankatlhe go ba lomeletsa monate wa go mo tshwara ka diatla. 15 2.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Obakeng o bolaile … fa a ne a le kwa legageng. A tau B phage C phokojwe D lebolobolo (1) 2.1.2 Naya maina a batho ba le babedi ba ba tsereng dikgomo tsa ga Tukisang mo go bomorwae. (2) 2.1.3 Barongwa ba ntlha ba tsamaile malatsi a le makae kwa morakeng wa ga Tukisang pele go romelwa ba bobedi? (1) 2.1.4 Rre Serekolo o ne a eletsa kgosi go ntsha barongwa leng, go ya go tlhola kwa ba ntlha ba feletseng teng? (1) 2.1.5 Ke eng se se neng se dira gore bana ba ga Tukisang ba batle go bolaya Motlhoiwa? (2) 2.1.6 Ke ka ntlha ya eng Tukisang a ne a atlholwa kgomo? (2) 2.1.7 Tukisang o ne a ikaeletse go dira eng morago ga go timetsa barongwa ba bobedi ba kgosi? (2) Kwalololo e ileditswe Phetla"